02018R1229 — LT — 30.10.2019 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:

▼B

KOMISIJOS DELEGUOTASIS REGLAMENTAS (ES) 2018/1229

2018 m. gegužės 25 d.

kuriuo Europos Parlamento ir Tarybos reglamentas (ES) Nr. 909/2014 papildomas atsiskaitymo drausmės techniniais reguliavimo standartais

(Tekstas svarbus EEE)

I SKYRIUS

Bendrosios nuostatos

1 straipsnis

Apibrėžtys

Šiame reglamente vartojamų terminų apibrėžtys:

II SKYRIUS

Neatsiskaitymo prevencijos priemonės

2 straipsnis

Su profesionaliaisiais klientais susijusios priemonės

1. Investicinės įmonės reikalauja, kad jų profesionalieji klientai atsiųstų joms rašytinę informaciją apie vertybinių popierių arba pinigų priskyrimą sandoriams, nurodytiems Reglamento (ES) Nr. 909/2014 5 straipsnio 1 dalyje, nurodydami sąskaitas, į kurias jie gali būti įskaitomi arba nuo kurios gali būti nurašomi. Tuose rašytiniuose priskyrimuose nurodoma:

Rašytiniame priskyrime pateikiama visa kita informacija, reikalinga investicinei įmonei atsiskaitymui už sandorį palengvinti.

Investicinės įmonės, gavusios patvirtinimą, kad profesionaliojo kliento pateiktas sandorio pavedimas įvykdytas, sutartiniais susitarimais užtikrina, kad profesionalusis klientas patvirtintų sutikimą su sandorio sąlygomis raštiškai, laikydamasis 2 dalyje nustatytų terminų. Tas rašytinis patvirtinimas gali taip pat būti įtrauktas į rašytinį priskyrimą.

Investicinės įmonės savo profesionaliesiems klientams suteikia galimybę siųsti rašytinį priskyrimą ir rašytinį patvirtinimą elektroniniu būdu naudojant tarptautines atviras pranešimų perdavimo procedūras ir keitimosi pranešimais bei atskaitiniais duomenimis standartus, nurodytus Reglamento (ES) Nr. 909/2014 35 straipsnyje.

2. Profesionalieji klientai užtikrina, kad investicinės įmonės 1 dalyje nurodytus rašytinius priskyrimus ir rašytinius patvirtinimus gautų iki vieno iš šių terminų:

Investicinės įmonės patvirtina, kad gavo rašytinį priskyrimą ir rašytinį patvirtinimą, per dvi valandas po jų gavimo. Jeigu investicinė įmonė gauna rašytinį priskyrimą ir rašytinį patvirtinimą likus mažiau nei valandai iki darbo dienos pabaigos, ta investicinė įmonė patvirtina, kad gavo rašytinį priskyrimą ir rašytinį patvirtinimą, per valandą nuo kitos darbo dienos pradžios.

3. Jei investicinės įmonės gauna reikalingą atsiskaitymo informaciją, nurodytą 1 dalyje, anksčiau 2 dalyje nurodytų terminų, jos gali raštu su profesionaliaisiais klientais sutarti, kad siųsti atitinkamų raštiškų priskyrimų ir raštiškų patvirtinimų nebereikia.

4. 1, 2 ir 3 dalys netaikomos profesionaliesiems klientams, kurie toje pačioje investicinėje įmonėje laiko atsiskaitymui skirtus vertybinius popierius ir pinigus.

3 straipsnis

Su mažmeniniais klientais susijusios priemonės

Investicinės įmonės reikalauja, kad jų mažmeniniai klientai atsiųstų joms visą svarbią atsiskaitymo informaciją, susijusią su sandoriais, nurodytais Reglamento (ES) Nr. 909/2014 5 straipsnio 1 dalyje, iki darbo dienos po tos darbo dienos, kurią įvyko sandoris investicinės įmonės laiko zonoje, 12.00 Vidurio Europos laiku, išskyrus atvejus, kai klientai laiko susijusias finansines priemones ir pinigus toje pačioje investicinėje įmonėje.

4 straipsnis

Atsiskaitymo palengvinimas ir vykdymas

1. CVPD visus atsiskaitymo nurodymus vykdo automatiškai.

2. Jeigu CVPD rankiniu būdu įsikiša į automatizuotą atsiskaitymo procesą, kaip tai nurodyta 3 dalies a arba b punkte, per 30 dienų nuo to įsikišimo CVPD jo priežastis praneša kompetentingai institucijai, nebent apie tas pačias priežastis jau yra pranešęs dėl ankstesnių įsikišimo atvejų.

3. Įsikišimas į automatizuotą atsiskaitymo procesą rankiniu būdu vykdomas šiomis aplinkybėmis:

4. Kompetentingos institucijos gali bet kuriuo metu informuoti CVPD, kad dėl konkrečios priežasties rankinis įsikišimas į automatizuotą atsiskaitymo procesą nėra pateisinamas. Tokiu atveju CVPD daugiau negali rankiniu būdu dėl tos priežasties kištis į automatizuotą atsiskaitymo procesą.

5 straipsnis

Atsiskaitymo nurodymų sugretinimas ir pildymas

1. CVPD dalyviams suteikia galimybę naudotis visiškai automatizuoto nuolatinio atsiskaitymo nurodymų sugretinimo realiuoju laiku funkcijomis kiekvieną visą darbo dieną.

2. CVPD reikalauja, kad prieš atlikdami atsiskaitymą pagal atsiskaitymo nurodymus dalyviai juos sugretintų, naudodamiesi 1 dalyje nurodytomis funkcijomis, išskyrus šiomis aplinkybėmis:

c) atsiskaitymo be mokėjimo nurodymų (FoP), nurodytų 13 straipsnio 1 dalies g punkto i papunktyje, atveju, kai šiuos nurodymus sudaro pavedimai pervesti finansines priemones tarp įvairių sąskaitų, atidarytų to paties dalyvio vardu arba tvarkomų to paties sąskaitų tvarkytojo.